Eraikuntzaren Kode Teknikoa (Espainia)

Eraikuntzaren Kode Teknikoa (aurrerantzean EKT) araudi eta eremu legala da, Espainiako eraikinen kalitatea, euren atondurak barne, bermatze aldera bete beharreko eskakizun basikoak arautzen dituena. Eskakizun basiko hauek segurtasuna eta bizigarritasuna dute oinarri. 1999an argitaratutako Espainiako Eraikuntzaren Antolamenduaren 38/1999 Legean (gazteleraz Ley de Ordenación de la Edificación edota LOE), jada, eskakizunon beharra adierazten zen, gerora garatu beharreko kode tekniko bati egokituz eskakizunon xehetasunak garatzea Testua katalanera itzulia badago ere, momentuz ez dago euskarazko bertsiorik.

Dokumentuen egitura 

EKTak, oso modu orokorrean, bi zati nagusi ditu:

 Lehenbiziko atalak EKTaren ezarpena baldintzatuko duten xedapenak ditu hizpide, orokorrean.
 Bigarren atalak "Oinarrizko dokumentua" (DB) delakoek osotzen dute; dokumentu bakoitzak eskakizun basiko bati erantzungo dio. Hortaz, alor tekniko bati buruz jardungo du, hala nola: irisgarritasuna, sutearen kontrako segurtasuna, energia aurrezpena... Era berean, DB bakoitzak hainbat sailetan banatuko da, eskakizun basikoaren esparru garrantzitsuenak arautuz.

EKTaren kronologia 

 314/2006 Errege-Dekretua: EKTaren onarpena jasotzen du, 2006ko martxoaren 17an. Espainiako Estatuko Aldizkari Ofiziala (BOE nº74, 2006/3/28).
 1371/2007 Errege-Dekretua: Zarataren kontrako babesa oinarrizko eskakizunaren onarpena eta 314/2006ko Dekretuan hainbat aldaketa islatzen ditu, 2007ko urriaren 19an. Espainiako Estatuko Aldizkari Ofiziala (BOE nº254, 2007/10/23).
 Akatsen-zuzenketa: Aurreko Dekretuen zuzenketak islatzen ditu. Espainiako Estatuko Aldizkari Ofiziala (BOE nº304, 2007/12/20).
 Akatsen-zuzenketa: Aurreko Dekretuen zuzenketak islatzen ditu. Espainiako Estatuko Aldizkari Ofiziala (BOE nº22, 2008/1/25).
 1675/2008 Errege-Dekretua: Aurreko Dekretuak aldatzen ditu. Espainiako Estatuko Aldizkari Ofiziala (BOE nº252, 2008/10/18).
 173/2010 Errege-Dekretua: Erabilpen-segurtasun oinarrizko eskakizunaren baitan irisgarritasuna txertatzen duena (BOE nº61 2010/3/11).

Oinarrizko eskakizunak 

Oinarrizko eskakizunek, esan bezala, segurtasuna eta bizigarritasuna dute helburu, eta xede bakoitzak hiru DB-tan garatzen da EKTean:

Segurtasunaren inguruko DB-ak 
 Egitura-segurtasun oinarrizko eskakizuna (Seguridad Estructural)
 Sutearen aurreko segurtasun oinarrizko eskakizuna (Seguridad en caso de Incendio)
 Erabilpen-segurtasun oinarrizko eskakizuna (Seguridad de Utilización). 173/2010 Errege-Dekretuaren onarpena eta gero, Erabilpen-segurtasun eta irisgarritasun oinarrizko eskakizuna bihurtu da (Seguridad de Utilización y Accesibilidad)

Bizigarritasunaren inguruko DB-ak 
 Osasungarritasun oinarrizko eskakizuna (Salubridad)
 Zarataren kontrako babesa oinarrizko eskakizuna (Protección frente al ruido)
 Energia aurreztea oinarrizko eskakizuna (Ahorro de Energía)

Erreferentziak

Kanpo estekak 
  EKTren web gunea
  Espainiako Etxebizitza Ministerioa
  314/2006 Errege-Dekretua
  1371/2007 Errege-Dekretua
  Akatsen zuzenketa
  Akatsen zuzenketa
  1675/2008 Errege-Dekretua
  173/2010 Errege-Dekretua

Eraikuntza
Espainiako legeak